Y Drafa ger Rosental yn Carinthia (Kärnten), Awstria
Mae'r **afon Drava** neu **afon Drafa** yn ôl yr orgraff Gymraeg (Almaeneg: *Drau*, Hwngareg: *Dráva*) yn afon bwysig yn ne-ddwyrain Ewrop ac yn un o'r afonydd pwysicaf sy'n bwydo fewn i'r afon Donaw wrth iddi lifo tua'r dwyrain i'r Môr Du.

Hyd yr afon yw 720 km, maint basn yr afon yw 40,400 km² (dwy waith maint Cymru) ac mae cymeriant o'r afon yn 610 m³ / s.

Cwrs yr Afon
------------

Mae'r Drafa yn llifo trwy diriogaeth yr Eidal, Awstria, Slofenia, Croatia a Hwngari (gan ffurfio ei ffin ddeheuol).

Mae ffynhonnell y Drava yn yr Eidal, yn Alpau Carnic. Mae'r cymer, lle mae'r afon yn llifo i'r Donaw, yn Croatia, ger dinas Osijek.

Mae'r afon yn fordadwy am 650 km o ddinas Villach yn Awstria i'r cymer yn Croatia.

Isafonydd
---------

Ceir sawl isafon sylweddol i'r Drava gan gynnwys y Gail (Awstria) (ar y dde); Gurk (Awstria), Mura (Croatia) (chwith). Y llednant fwyaf yw'r Mura.

Mae dinasoedd ar yr afon
------------------------

Awstria - Lienz, Spittal der Drau, Villach, Ferlach
Slofenia - Dravograd, Rushe, Maribor, Ptuj, Ormozh
Croatia - Varazdin, Osijek
Drwy gydol rhan helaeth o'i daith, mae'r Drava yn gweithredu fel y ffin rhwng Hwngari a Croatia. Mae rhannau ar wahân o'r afon a'r lan o'r ochr Hwngari yn cael eu diogelu dan warchodaeth ac maent yn rhan o Barc Cenedlaethol Donaw-Drafa.

Hanes
-----

Banovinau Teyrnas Iwgoslafia, 1929-1941
Ceir sôn am yr afon gan y milwr a'r hanesydd Rufeinig, Plinius yr Hynaf fel *Draus*. Gweler Sanskrit द्रवति, *dravati*("rhedeg", "llif"). Cyfeirir at yr afon fel 'Dravus *gan y Rhufeinwr Sextus Rufus, ac fel* Drabos *gan yr hanesydd Rhufeinig arall, Strabo. Mae'r geiriau topgraffegol,* Dravit*, yr* Ambidravi *yn ogystal â nifer o enwau lleoedd a meysydd yn cael eu henwi ar ôl y Drava.*

Enwyd *Banovina* (rhanbarth) *Drava* yn ystod cyfnod Teyrnas Iwgoslafia ar ôl yr afon rhwng 1929 ac 1941. Roedd y rhanbarth yn dilyn, fwy neu lai, ffiniau y tirigoaeth Slofenia gyfoes (gan hepgor y tir oedd wedi ei reoli gan yr Eidal ar y pryd.

Oriel
-----

* Die Drau in VillachDie Drau in Villach
* Eisenbahnbrücke über den Ferlacher Stausee bei Strau, Stadtgemeinde FerlachEisenbahnbrücke über den Ferlacher Stausee bei Strau, Stadtgemeinde Ferlach
* Schilfbestandene Landzunge am Ferlacher Drau-Stausee unter der Hollenburg, Gemeinde KöttmannsdorfSchilfbestandene Landzunge am Ferlacher Drau-Stausee unter der Hollenburg, Gemeinde Köttmannsdorf
* Brücke der Loiblpass-Straße über den Ferlacher Stausee, im Hintergrund der MatzenbergBrücke der Loiblpass-Straße über den Ferlacher Stausee, im Hintergrund der Matzenberg
* Drau-Stausee bei Rottenstein, Gemeinde EbenthalDrau-Stausee bei Rottenstein, Gemeinde Ebenthal
* Drau von Westen bei Sankt Kanzian am Klopeiner SeeDrau von Westen bei Sankt Kanzian am Klopeiner See
* Y Drafa yn Maribor (Marburg), SlofeniaY Drafa yn Maribor *(Marburg)*, Slofenia

Dolenni
-------

* DrauDrava - old river and new sounds Archifwyd 2010-12-29 yn y Peiriant Wayback.
* Drauradweg – 366km durch Italien, Österreich und Slowenien
* *Drau/Drava – Alter Fluss und Neue Klänge* – ein musikalisches Netzwerkprojekt Archifwyd 2010-12-29 yn y Peiriant Wayback.

Cyfeiriadau
-----------

1. ↑  Joint Drava River Corridor Analysis Report Archifwyd 2016-06-10 yn y Peiriant Wayback. 27 November 2014
2. ↑  Egon Kühebacher (yn German), *Die Ortsnamen Südtirols und ihre Geschichte*, **2: Die geschichtlich gewachsenen Namen der Täler, Flüsse, Bäche und Seen**, Bozen: Verlagsanstalt Athesia, pp. 51, ISBN 88-7014-827-0